OpenLLM-France/wikimedia huggingface dataset:
# Divisió de Jaipur

La divisió de Jaipur és una entitat administrativa del Rajasthan, Índia, amb capital a la ciutat de Jaipur.
Està formada per cinc districtes:
* Districte de Jaipur
* Districte d'Alwar
* Districte de Jhunjhunu
* Districte de Sikar
* Districte de Dausa.
La superfície i població és la suma dels cinc districtes.
# Cercopitec d'orelles vermelles

El cercopitec d'orelles vermelles (Cercopithecus erythrotis) és una espècie de primat de la família dels cercopitècids. Viu al Camerun, Guinea Equatorial i Nigèria. El seu hàbitat natural són els boscos de plana humits tropicals o subtropicals. Està amenaçat per la pèrdua d'hàbitat.

## Referències

* ↑ Oates, J. F., Gippoliti, S. i Groves, C. P. Cercopithecus erythrotis. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Katō Kiyomasa

    En aquest nom japonès, el cognom és Katō.
Katō Kiyomasa (加藤清正,) (Província d'Owari, 25 de juliol de 1562 - Kumamoto, Província de Higo, 2 d'agost de 1611) va ser un dàimio japonès del període Sengoku i del període Edo de la història del Japó.
Com a membre devot del budisme, Katō va encoratjar la construcció dels temples Nichiren. Va tenir una sèrie de conflictes amb Konishi Yukinaga, que governava el domini veí de Higo, que era a més cristià. Katō va ser famós per suprimir el cristianisme, per la qual cosa va ordenar durant la batalla de Fondo que s'obrissin tots els ventres de les dones cristianes embarassades i li tallessin els caps als seus nadons.
Durant la batalla de Sekigahara, Katō romandre a Kyūshū donant suport a l'exèrcit aquest de Tokugawa Ieyasu. Per la seva lleialtat al clan Tokugawa, Katō va ser recompensat amb les terres del seu antic rival Konishi (que havia donat suport a Ishida Mitsunari), amb el qual va arribar a incrementar el seu domini fins a 530,000 koku.
En els seus anys posteriors, Katō va tractar de fungir com a mediador en les cada vegada problemàtiques relacions entre Ieyasu i Toyotomi Hideyori. En 1611, durant la travessia marítima d'una d'aquestes reunions, va començar a sentir-se malament i va morir un poc després de la seva arribada. Va ser enterrat al temple Honmyō a Kumamoto, però també té tombes a la prefectura de Yamagata i a Tòquio.

## Referències

* ↑ William E. Griffis (1913). The Mikado's Empire. (Nova York: Harper & Brothers), p. 163
* ↑ Griffis, p. 163
* ↑ Luís Frois, Furoisu Nihon-shi 12, trans. Matsuda Kiichi and Kawasaki Momota (Tokyo: Chuo-koron-shinsha, 2000), p. 32.
* Kitajima Manji 北島万次 (2007). Katō Kiyomasa Chōsen shinryaku no jitsuzō 加藤清正: 朝鮮侵略の実像. Tokyo: Yoshikawa Kōbunkan 吉川弘文館.

## Enllaços externs

* Kato Kiyomasa’s wiki bio at Samurai Archives Arxivat 2020-08-03 a Wayback Machine.(anglès)
# Juli Cels (tribú)

Juli Cels (en llatí Iulius Celsius) va ser un tribú militar del segle i.
Va ser condemnat a mort sota l'emperador Tiberi, encara que era un dels seus informadors, i es va trencar el coll amb les cadenes de la presó, per escapar a la desgràcia d'una execució pública.

## Referències

* ↑ Tàcit. Annals, VI, 9,14
# Caió

Caió és una vila i un sector de Guinea Bissau, situat a la regió de Cacheu. Té una superfície 664 kilòmetres quadrats. En 2008 comptava amb una població de 14.343 habitants.

## Referències

* ↑ Repartition geographique des communautés
* ↑ «Dada de statoids.com».
* ↑ geohive
# Nadir Moknèche

Nadir Moknèche (París, febrer de 1965) és un dels cineastes franco-algerians més reconeguts. Després de passar la infància i l'adolescència a Alger, va estudiar art dramàtic a l'Escola Nacional de Teatre de Chaillot i al Théâtre du Soleil de París, i posteriorment va completar la seva educació cinematogràfica a la New School for Social Research de Nova York. El 2000 va estrenar el seu primer llargmetratge, Le Harem de Madame Osmane, que va obtenir un gran ressò internacional. A continuació va dirigir Viva Laldjérie (2004), retrat de tres peculiars dones d'Alger que intenten esquivar les imposicions de l'islam a la recerca de la seva llibertat, amb la qual va obtenir el premi La Vague pel millor llargmetratge al Festival de Cinema Francòfon d'Acadia i altres guardons als festivals de València, Bratislava i Atenes. Posteriorment ha dirigit Délice Paloma (2007) i El meu nom és Gabriel.

## Filmografia

* 1994 : Hanifa, ainsi va l'amour (curtmetratge)
* 1995 : Le Jardin (curtmetratge)
* 2000 : Le Harem de Madame Osmane
* 2004 : Viva Laldjérie
* 2007 : Délice Paloma
* 2013 : Goodbye Morocco
* 2017 : Lola Pater
* 2023 : L'air de la mer rend libre

## Referències

* ↑ «Nadir Moknèche». canalplus.fr.
* ↑ «Nadir Moknèche». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Salvador Villalba

Salvador Villalba (29 d'agost de 1924) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1958.

## Referències

* ↑ «1958 FIFA World Cup Sweden». Arxivat de l'original el 2011-10-13. [Consulta: 5 gener 2018].
* ↑ Salvador Villalba Fitxa i estadístiques a la FIFA
# Salvador de Samà i de Sarriera

Salvador de Samà i de Sarriera (Vinyols i els Arcs, 1885 - Barcelona, 21 de desembre de 1948) fou un aristòcrata i polític català, fill de Salvador de Samà i Torrents.
Tercer marquès de Marianao i segon marquès de Vilanova i la Geltrú, fou diputat pels districte de Tortosa i el Vendrell pel Partit Liberal (fracció romanonista) a les eleccions generals espanyoles de 1910, 1916 i 1918. Posteriorment fou senador per la Lliga Regionalista el 1919. És pare de Salvador de Samà i Coll.

## Enllaços externs

* Fitxa del Congrés dels Diputats (castellà)
* Heràndica: els Samà Arxivat 2008-12-06 a Wayback Machine.
# Samoana fragilis

Samoana fragilis és una espècie de gastròpode eupulmonat terrestre de la família Partulidae.

## Hàbitat

És terrestre.

## Distribució geogràfica

Es troba a les illes de Guam i Rota.

## Estat de conservació

Abans era una espècie molt estesa mentre que, avui en dia, només en queden al voltant de 100 exemplars a l'illa de Rota. És possible que s'hagi extingit a Guam car no se n'hi ha vist des de l'any 1996.

## Referències

* 1 2 Mollusc Specialist Group (2000). "Samoana fragilis." 2000 Llista Vermella de la UICN. Unió Internacional per a la Conservació de la Natura, edició 2000. [Consulta: 13 abril 2023]
* ↑ Encyclopedia of Life (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Hilton-Taylor, C., 2000. 2000 IUCN Red List of Threatened Species. IUCN, Gland, Suïssa i Cambridge, la Gran Bretanya.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
# Samoana annectens

Samoana annectens és una espècie de mol·lusc gastròpode pertanyent a la família Partulidae.

## Hàbitat

Viu als boscos tropicals i subtropicals humits.

## Distribució geogràfica

És un endemisme de l'illa de Huahine (Illes de la Societat, Polinèsia Francesa).

## Estat de conservació

La seua principal amenaça és el caragol carnívor Euglandina rosea, el qual fou introduït a l'illa de Huahine a principis de la dècada del 1990. Hom creu que s'ha extingit atès que, d'ençà de l'any 2000, no se n'ha vist cap exemplar viu.

## Referències

* 1 2 3 Coote, T. (2009). "Samoana annectens." 2009 Llista Vermella de la UICN. Unió Internacional per a la Conservació de la Natura, edició 2009. [Consulta: 15 agost 2023]
* ↑ Encyclopedia of Life (anglès)

## Bibliografia

* Coote, T. i Loeve, E., 2003. From 61 species to five: endemic tree snails of the Society Islands, French Polynesia fall prey to an ill-judged biological control programme. Oryx 37(1): 91-96.

## Enllaços externs

* uBio (anglès)
# Sant Antoni Vell

Sant Antoni Vell és una muntanya de 1.340,4 metres que es troba al municipi de Camprodon (Ripollès). Molt propera al nucli urbà de Camprodon i just al costat de Sant Antoni (1.361 metres). S'hi accedeix fàcilment a peu per la pista que porta a Sant Antoni des de la font del Boix, pel camí que s'agafa a la Torre del Coll al costat de la C-38, o pel camí que surt de la font de Sant Patllari remuntant el torrent de la Pedrera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Savannah (Ohio)

Savannah és una població dels Estats Units a l'estat d'Ohio. Segons el cens del 2000 tenia 372 habitants.

## Demografia

Segons el cens del 2000, Savannah tenia 372 habitants, 134 habitatges, i 103 famílies. La densitat de població era de 326,4 habitants/km².
Dels 134 habitatges en un 38,8% hi vivien nens de menys de 18 anys, en un 62,7% hi vivien parelles casades, en un 6,7% dones solteres, i en un 23,1% no eren unitats familiars. En el 18,7% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,2.
Per edats la població es repartia de la següent manera: un 30,1% tenia menys de 18 anys, un 9,4% entre 18 i 24, un 33,1% entre 25 i 44, un 18% de 45 a 60 i un 9,4% 65 anys o més.
L'edat mediana era de 33 anys. Per cada 100 dones de 18 o més anys hi havia 101,6 homes.
La renda mediana per habitatge era de 35.469 $ i la renda mediana per família de 38.182 $. Els homes tenien una renda mediana de 33.333 $ mentre que les dones 21.250 $. La renda per capita de la població era de 14.546 $. Aproximadament el 8,7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Savannah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Savannah». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Savanna (Oklahoma)

Savanna és un poble dels Estats Units a l'estat d'Oklahoma. Segons el cens del 2000 tenia 730 habitants.

## Demografia

Segons el cens del 2000, Savanna tenia 730 habitants, 294 habitatges, i 211 famílies. La densitat de població era de 201,3 habitants per km².
Dels 294 habitatges en un 32,3% hi vivien nens de menys de 18 anys, en un 54,8% hi vivien parelles casades, en un 12,6% dones solteres, i en un 28,2% no eren unitats familiars. En el 25,9% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,5% tenia menys de 18 anys, un 7,7% entre 18 i 24, un 27,9% entre 25 i 44, un 24,9% de 45 a 60 i un 14,9% 65 anys o més.
L'edat mediana era de 39 anys. Per cada 100 dones de 18 o més anys hi havia 96,1 homes.
La renda mediana per habitatge era de 28.015 $ i la renda mediana per família de 35.139 $. Els homes tenien una renda mediana de 25.568 $ mentre que les dones 21.042 $. La renda per capita de la població era de 13.575 $. Entorn del 14,1% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Savanna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Savanna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Savannah (Califòrnia)

Savannah (també, Savanna) és un antic assentament del Comtat de Los Angeles de Califòrnia, Estats Units. Estava situat sobre la línia del Southern Pacific Railroad entre San Gabriel i El Monte, a 84 m d'altitud.
Savannah va ser promoguda els anys 1887-88 però va desaparéixer; aquest lloc va ser absorbit per Rosemead, Califòrnia.

## Referències

* 1 2 3 252211 U.S. Geological Survey Geographic Names Information System: Savannah (Califòrnia) (en anglès)
# Samhah

Samhah (en àrab: سمحة) és una illa del canal de Guardafui. Forma part de l'arxipèlag de Socotra, a la governació de Socotra del Iemen i es troba entre Socotra i Somàlia.

## Geografia

L'illa fa uns 12 km de llargada per uns 7 d'amplada. Amb tan sols 40 km², és la més petita de les tres illes habitades del grup, després de l'illa principal de Socotra i Abd al Kuri.

## Flora i fauna

L'illa ha estat reconeguda com una Àrea important per a la conservació de les aus per la BirdLife International per la presència del petrell de Jouanin.

## Referències

* ↑ McLaughlin, Daniel. Yemen. Bradt Travel Guides, February 2008, p. 221. ISBN 9781841622125.
* ↑ «Al-Ikhwan (Socotra)». BirdLife Data Zone. BirdLife International, 2021. [Consulta: 21 gener 2021].
# Sami

«Sami» té aquests significats:
* Sami, membre dels samis, poble indígena de Lapònia que inclou parts de Suècia del nord, Noruega, Finlàndia i la península de Kola (Federació Russa)
* Sami de Macedònia, poeta líric i epigramàtic grec nadiu de Macedònia i criat amb Filip V de Macedònia
* Llengües sami
** Sami d'Inari, llengua uraliana sami parlada al municipi d'Inari, al nord-est de Finlàndia
** Sami kildin, llengua sami parlada a la península de Kola, al nord-est de Rússia i que s'escriu en alfabet ciríl·lic
** Sami de Lule, llengua sami de la subfamília ugrofinesa parlada a la Lapònia al voltant del riu Lule (Suècia) i al nord del comtat
** Sami meridional, llengua sami trobada més al sud-oest de la península escandinava
** Sami septentrional o sami del nord, llengua amb més parlants del grup sami
** Sami skolt, llengua del grup de llengües sami parlada a Finlàndia, especialment a Sevettijärvi
# Santa Catalina (Uruguai)

Santa Catalina és una localitat de l'Uruguai, ubicada al sud-est del departament de Soriano. Té una població aproximada de 929 habitants, segons les dades del cens del 1996.
Es troba a 137 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 821 | 884 | 882 | 929 | {{{5}}} |

## Referències

* ↑ (anglès) Mapa, localització, clima i altres dades
# Sampolo

Sampolo (en cors Sampolu) és un municipi francès, situat a la regió de Còrsega, al departament de Còrsega del Sud. L'any 1999 tenia 52 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 148 | 154 | 136 | 82 | 49 | 52 |

## Administració

Llista d'alcaldes :
| Període | Identitat | Partit | Qualitat |
| 2001- | Christiane Leccia | | |
# Sampsó l'Hospitaler

* Per a altres significats, vegeu «Samsó».
Sampsó l'Hospitaler (Sampson, Σαμψών), de malnom ὁ ξενο?ό χος, o "Hospitum Exceptor" fou un religiós romà, metge i fundador d'un hospital. És venerat com a sant per diverses confessions cristianes.

## Biografia

Havia nascut a Roma, de família noble al segle v. Va estudiar medicina; cristià i molt pietòs, no exercia la professió per afany de lucre sinó per ajudar els pobres, als que va assistir gratuïtament i amb força èxit. De jove va anar a Constantinoble on feia el mateix i va convertir casa seva en un hospital. Fou ordenat sacerdot quan tenia uns trenta anys. Es va fer amic de l'emperador Justinià I al qual va curar d'una malaltia i al que va convèncer perquè fes construir un hospital en lloc de donar-li una recompensa personal.
Va morir vers el 531 a Constantinoble. El seu hospital, proper a santa Sofia, fou dues vegades destruït pel foc però reconstruït i va donar servei durant més de sis segles.

## Veneració

Se li atribuïren diversos miracles i fou canonitzat per les esglésies romana i grega; la seva memòria es commemora el 27 de juny. Samsó fou sebollit a l'església del Sant Màrtir Moci de Constantinoble.
Un 27 de juny, Pere I de Rússia va vèncer els suecs a la batalla de Poltava; això va fer que es construís la Catedral de Sant Samsó a Sant Petersburg i la seva veneració s'estengués a Rússia.
# Saurimonda de Navata

Saurimonda fou una donzella que va viure durant l'Edat Mitjana (va néixer al voltant del 1178) a Navata. Segons s'explica, estava casada amb Raimon del castell de Rosselló i fou la dama del trobador Guillem de Cabestany. Una de les versions de la llegenda del cor menjat conta que a la vila de Navata hi havia una donzella anomenada Saurimonda (o Esclarimonda, en altres versions), que va contraure matrimoni amb Raimon, del castell de Rosselló. Sembla que quan el seu marit s'absentava la dama mantenia relacions amoroses amb el trobador Guillem de Cabestany. El cavaller, al cap de poc temps, va sospitar que la seva dona li era infidel. Ordenà als seus servents que la vigilessin i li expliquessin el que feia la seva dona mentre ell era fora. No trigà gaire a confirmar les seves sospites. Llavors va planejar una cruel venjança.
En una ocasió que fou convidat a una cacera d'un amic seu, hi va acudir amb la seva dona. Quan la cacera va acabar, varen ser convidats a la taula d'aquell amic. Raimon va dir a la seva esposa: «Ara menjaràs un plat molt saborós, el cor d'un senglar al qual jo mateix he donat caça.»
El plat anunciat no era altre que el cor de Guillem de Cabestany, a qui el mateix marit havia donat mort. En saber-ho, a Saurimonda li agafà una gran desesperació, es precipità cap a la finestra que hi havia al menjador del castell, es llançà al buit i morí esclafada contra les pedres.

## Referències

* ↑ Garcia, Michel. De la lettre à l'esprit.. Editions Le Manuscrit, 2010, p. 492. ISBN 2304933963.
* ↑ «Emociones de montaña» (en castellà). La Vanguardia, 14-09-1918, pàg. 8 [Consulta: 25 desembre 2015].

## Bibliografia

* Martín i Roig, Gabriel: L'Empordà històric. Llegendes. Farell Editors, 2009.
# Saracena

Saracena és un municipi italià, dins de la província de Cosenza. L'any 2010 tenia 4.160 habitants. Limita amb els municipis d'Altomonte, Castrovillari, Firmo, Lungro, Morano Calabro, Mormanno, Orsomarso i San Basile.

## Evolució demogràfica

Gràfica de població de Saracena :
| Notes: | Elaboració gràfica per part de la Viquipèdia |
| | Font: ISTAT |

## Enllaços externs

* «Pàgina web oficial de Saracena» (en italià).
# Sant Michèu de Chalhòl

Sant Michèu de Chalhòl (en francès: Saint-Michel-de-Chaillol) és una comuna francesa, situada al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1851 | 1962 | 1968 | 1975 | 1982 | 1990 | 1999 | 2006 | 2018 |
| 598 | 231 | 232 | 253 | 316 | 336 | 301 | 328 | 346 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| abans de 1988- ? | Charles Faure | |
| 2001- | Gérard Blanchard | |

## Referències

* ↑ Topònims occitans dels Alts Alps
# Schindlerita

La schindlerita és un mineral de la classe dels òxids. Rep el nom en honor del doctor Michael Schindler (n. 1966, Frankfurt, Alemanya), professor de la Universitat Laurentiana, a Ontario, Canadà, qui ha treballat àmpliament en les estructures dels minerals de vanadi.

## Característiques

La schindlerita és un òxid de fórmula química {(NH₄)₄Na₂(H₂O)$_{10}$}{V$_{10}$O$_{28}$}. Es tracta d'una espècie aprovada per l'Associació Mineralògica Internacional, publicada per primera vegada el 2013, i redefinida el 2016 al substituir l'hidroni per l'amoni a la seva fórmula. Cristal·litza en el sistema triclínic. La seva duresa a l'escala de Mohs és 2. Químicament és similar a la rakovanita.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 64005, 64006 i 64007.

## Formació i jaciments

Va ser descoberta als Estats Units, concretament a la mina Saint Jude, situada al districte miner de Slick Rock, dins el comtat de San Miguel (Colorado), on es troba en cristalls tabulars i sovint en intercreixements paral·lels apilats, normalment associada a powel·lita, nashita, hendersonita i delrioïta. També ha estat descrita a la propera mina Burro, molt propera a la localitat tipus. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Schindlerite» (en anglès). Mindat. [Consulta: 24 gener 2022].
# Segmentació de memòria

La segmentació (juntament amb la paginació) és un dels processos més comuns a l'hora d'implementar la protecció de la memòria. L'espai lògic d'adreces de cada procés es divideix en porcions anomenades segments. Cada cop que una instrucció accedeix a una adreça específica de memòria, s'utilitza un identificador del segment, més un valor del desplaçament dins d'aquest segment. Cada segment té una sèrie de permisos associats i una longitud (que sol variar en cada segment). El procés podrà accedir a la posició de memòria si pot accedir al segment i el desplaçament no supera la longitud màxima del segment.
A més del permisos i la longitud, el segment també conté informació sobre on està físicament guardada la informació, indicant, per exemple, si el segment es troba en memòria principal o no. Si la informació del segment no es troba en memòria principal, el sistema operatiu s'encarrega d'obtenir la informació de la memòria secundària.
Les unitats de gestió de memòria són els components de maquinari encarregats de traduir les adreces lògiques dels segments en adreces físiques i també són les encarregades de controlar l'accés i els valors correctes d'adreces de memòria.
Els detalls dels sistemes de segmentació depenent molt del tipus d'arquitectura i processador. Molts sistemes actuals, com per exemple els Intel de 32 bits, utilitzen un esquema complex que utilitza una combinació de paginació i segmentació.

## Bibliografia

* Operating Systems: Internals and Design Principles by William Stallings. Publisher: Prentice Hall. ISBN 0-13-147954-7. ISBN 978-0-13-147954-8.

## Vegeu també

* Memòria Virtual
* Paginació de memòria
* Gestió de la memòria
# Segnes

* No s'ha de confondre amb Segni o Sentis.
Els segnes (llatí Segni) foren un poble dels belgae d'origen germànic, esmentat per Cèsar com a part dels Germani Cisrhenani juntament amb els condruses i altres. Cèsar situa els segnes entre els eburons i els trèvers, a la regió de les Ardenes prop de l'Ourthe i l'Amel. Una vila moderna anomenada Sinei o Signei prop del Mosa, a la província belga de Namur, derivaria el seu nom d'aquesta tribu, com també ho faria la comuna del municipi d'Aywaille Sougné-Remouchamps.
Cèsar va enviar tot el seu l'exèrcit el 53 aC contra Ambiòrix i els eburons, que s'havien revoltat, però Ambiòrix va amagar-se als espessos boscos El terror va escampar-se entre els segnes els condruses van enviar ambaixadors a Cèsar per demanar-li que els considerés amics del poble romà, encara que fossin germànics. Cèsar, per provar els seus sentiments, va manar lliurar tots els refugiats eburons, a canvi de no envair i devastar els seus territoris, al que els dos pobles van accedir.

## Referències

* ↑ Cèsar, Juli. «Llibre VI, XXXII.1». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 111. DL B. 48252-1974. ISBN 8472250938.
* ↑ Juli Cèsar, De bello gallico VI, 30-31